hotchpotch/miracl-hf-unified huggingface dataset:
อับดิริซัค ฮาจี ฮุสเซน
อับดิริซัค ฮาจี ฮุสเซน (; ‎; 24 ธันวาคม พ.ศ. 2467 - 31 มกราคม พ.ศ. 2557) เป็นนักการทูตและนักการเมืองชาวโซมาลี เขาดำรงตำแหน่งนายกรัฐมนตรีของประเทศโซมาเลียตั้งแต่ 14 มิถุนายน พ.ศ. 2507 ถึง 15 มิถุนายน พ.ศ. 2510 ตั้งแต่พ.ศ. 2518 ถึงพ.ศ. 2523 เขาได้ดำรงตำแหน่งเอกอัครราชทูตผู้แทนถาวรโซมาเลียประจำสหประชาชาติ อดีตเลขาธิการของสันนิบาติเยาวชนโซมาลี ฮุสเซนมีบทบาทในการนำรัฐบาลพลเรือนบริหารประเทศในช่วงแรก
เจ้าคณะใหญ่หนตะวันออก
เจ้าคณะใหญ่หนตะวันออก คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนตะวันออก
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนตะวันออกปฏิบัติหน้าที่ในเขตปกครองคณะสงฆ์ ภาค 8 ภาค 9 ภาค 10 ภาค 11 และภาค 12
เจ้าคณะใหญ่หนตะวันออก มีเขตปกครองคณะสงฆ์ระดับภาค 5 ภาค ได้แก่ ดังต่อไปนี้
รวมทั้งหมด มีจังหวัดที่อยู่ในขอบเขตการปกครองดูแลของเจ้าคณะใหญ่หนตะวันออกทั้งสิ้น 25 จังหวัด
เจ้าคณะใหญ่หนตะวันออกรูปปัจจุบันคือ สมเด็จพระพุฒาจารย์ (สนิท ชวนปญฺโญ) วัดไตรมิตรวิทยารามวรวิหาร
เจ้าคณะใหญ่หนตะวันออก มีอำนาจหน้าที่การปกครองคณะสงฆ์จังหวัดต่างๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้
นกบูบีตีนฟ้า
นกบูบีตีนฟ้า (; ) เป็นนกบูบีชนิดหนึ่ง ในบรรดา 6 ชนิด จัดอยู่ในวงศ์นกบูบี (Sulidae)
เป็นนกทะเลที่มีขนาดใหญ่ชนิดหนึ่ง มีความยาวลำตัวได้ถึง 90 เซนติเมตร (36 นิ้ว) ความกว้างของปีกจากข้างหนึ่งไปอีกข้างหนึ่งถึง 1.5 เมตร (4.9 ฟุต)
นกบูบีตีนฟ้า มีลักษณะเด่นอันเป็นที่มาของชื่อ คือ ตีนที่เป็นพังผืดขนาดใหญ่เหมือนตีนเป็ดเป็นสีฟ้าหรือสีน้ำเงินสดในตัวผู้ ซึ่งสีฟ้านี้เป็นสัญลักษณ์บ่งบอกถึงความแข็งแรงและช่วงอายุวัย นกตัวที่มีอายุมากและร่างกายไม่แข็งแรง สีฟ้าก็จะจืดจางลงไป นกตัวเมียจะเลือกตัวผู้ที่มีสีสดใส
นอกจากนี้แล้วนกบูบีตีนฟ้า ยังเป็นนกบูบีเพียงชนิดเดียวเท่านั้นที่เมื่อจับคู่ผสมพันธุ์ ตัวผู้จะมีลีลาการเต้นรำด้วยการเต้นสลับขากัน กางปีก และส่งเสียงร้องเพื่อสร้างความประทับใจให้แก่ตัวเมีย ที่มีขนาดใหญ่กว่าเล็กน้อย ด้วยพฤติกรรมเช่นนี้ ทำให้นกบูบีตีนฟ้าเป็นที่นิยมอย่างมากที่จะถ่ายภาพของผู้ที่นิยมการถ่ายภาพสัตว์ป่าหรือผู้ที่ชื่นชอบการท่องเที่ยวผจญภัยธรรมชาติ ฤดูการผสมพันธุ์ของนกบูบีตีนฟ้าอยู่ในราวปลายเดือนมิถุนายนถึงต้นเดือนกรกฎาคม
เป็นนกที่สื่อสารกันด้วยเสียงร้องคล้ายเสียงผิวปาก เมื่อจับคู่กันแล้ว ถึงแม้ว่าจะมีอีกฝ่ายกำลังบินอยู่ก็ตาม นกบูบีตีนฟ้าเป็นนกที่จับคู่เพียงตัวเดียวตลอดทั้งชีวิต ทำรังโดยการวางไข่ไว้บนพื้นดิน โดยมักสร้างอยู่ใกล้พุ่มไม้เพื่อช่วยในการบังกระแสลม วางไข่ครั้งละฟองเดียว หรือไม่เกิน 2 ฟอง บางครั้งอาจมากได้ถึง 3 ฟอง แต่ไข่ที่มีจำนวนมากถึงเช่นนี้ทำให้พ่อแม่นกไม่สามารถให้ความอบอุ่นในการฟักได้อย่างทั่วถึง ส่งผลถึงพัฒนาการของลูกนก ในยามกกไข่ แม่นกมักจะหันหน้าเข้าทางแสงแดดตลอด นักเดินเรือในยุคกลางจึงใช้พฤติกรรมของนกบูบีตีนฟ้าเป็นเข็มทิศ เมื่อฟักออกมาแล้ว ลูกนกจะแข่งขันกันเองในหมู่พี่น้อง ตัวที่แข็งแรงกว่าก็จะเป็นตัวที่อยู่รอดต่อไปจนเติบใหญ่
นกบูบีตีนฟ้า หาปลาในทะเลกินเป็นอาหาร โดยมีพฤติกรรมบินโฉบเพื่ออาหาร โดยจะบินสูงขึ้นและหยุดอยู่ชั่วระยะหนึ่ง เพื่อที่จะพับปีกให้แนบลู่กับลำตัว แล้วทิ้งตัวพุ่งดิ่งลงในน้ำ ซึ่งการบินลักษณะนี้ทำให้นกบูบีสามารถดำน้ำได้ลึกและจับปลาได้อย่างไม่พลาด นอกจากนี้แล้วยังมีส่วนหางที่ยาว ซึ่งหางนี้มีส่วนช่วยในการพยุงตัวให้บินโฉบเฉี่ยวไปมาได้อย่างคล่องแคล่ว และยังช่วยให้สามารถเปลี่ยนทิศทางในการบินและดำน้ำลงไปจับปลาได้อีกด้วย อีกทั้งตีนที่เป็นพังผืดก็ช่วยให้ว่ายน้ำและดำน้ำได้อย่างดี จนสามารถพุ่งขึ้นบินสู่อากาศได้เลยเมื่อขึ้นมาบนผิวน้ำ
นกบูบีตีนฟ้า กระจายพันธุ์ตลอดชายฝั่งมหาสมุทรแปซิฟิก ตั้งแต่ชายฝั่งทะเลแคลิฟอร์เนีย ในสหรัฐอเมริกา จนถึงหมู่เกาะกาลาปากอส และทิศใต้ของประเทศเปรู แต่ที่หมู่เกาะกาลาปากอสนั้น ไม่ได้มีนกบูบีตีนฟ้าอาศัยอยู่ในทุกเกาะ
นกบูบีตีนฟ้า เป็นที่รู้จักครั้งแรกของชาวตะวันตก โดยชาร์ล ดาร์วิน ระหว่างการเดินทางไปยังหมูเกาะกาลาปากอส โดยการอนุกรมวิธานเกิดขึ้นในปี ค.ศ. 1822 ปีเดียวกับที่ดาร์วินเสียชีวิต โดยตัวอย่างต้นแบบแรกถูกส่งมาจากหมู่เกาะกาลาปากอส มีการศึกษาและจำแนกไว้ว่ามี 2 ชนิดย่อย คือ "Sula nebouxii excisa" Todd, 1948 และ "Sula nebouxii nebouxii" Milne-Edwards, 1882
มิชิมะ ยูกิโอะ
มิชิมะ ยูกิโอะ () เป็นนามปากกาของ ฮิราโอกะ คิมิตาเกะ (; 14 มกราคม ค.ศ. 1925 - 25 พฤศจิกายน ค.ศ. 1970) เป็นกวีและนักเขียนชาวญี่ปุ่น ได้รับการยอมรับว่าเป็นนักเขียนท่านหนึ่งที่มีผลงานเป็นที่ยอมรับ ยูกิโอะเคยได้รับการเสนอชื่อเข้าชิงรางวัลโนเบลสาขาวรรณกรรมถึง 3 ครั้ง และเกือบได้รับรางวัลนี้ในปี ค.ศ. 1968 (แต่คาวาบาตะ ยาซูนาริได้รับรางวัลแทน)
มิชิมะ ยูกิโอะ หรือชื่อเกิดว่า ฮิราโอกะ คิมิตาเกะ เกิดเมื่อ ค.ศ. 1925 ในครอบครัวที่มีบรรพบุรุษเป็นซามูไร ตอนยังเป็นเด็ก ยูกิโอะอาศัยอยู่กับคุณย่า จนถึงปี ค.ศ. 1937 เขาก็ย้ายกลับไปอยู่กับครอบครัว ยูกิโอะเป็นเด็กเรียนดี และสนใจในวรรณกรรมตะวันตก งานเขียนของเขาได้รับการตีพิมพ์ตั้งแต่สมัยเขาอยู่ชั้นมัธยมศึกษา เมื่อเรียนกฎหมายที่มหาวิทยาลัยโตเกียว เขาก็เปลี่ยนมาใช้นามปากกา "มิชิมะ ยูกิโอะ" เพื่อปกปิดอายุตัวเอง หลังเรียนจบ ยูกิโอะทำงานในกระทรวงการคลัง แต่ต่อมาก็ลาออกมาเขียนนิยาย เขามีแนวคิดที่จะฟื้นฟู "บูชิโด" และต่อต้านการพัฒนาแบบตะวันตกของญี่ปุ่น ยูกิโอะมีความคิดว่าจักรพรรดิโชวะควรสละราชสมบัติ เพื่อแสดงความรับผิดชอบที่ญี่ปุ่นแพ้สงครามโลกครั้งที่สอง จึงเริ่มรวบรวมผู้คน จนในวันที่ 25 พฤศจิกายน ค.ศ. 1970 ยูกิโอะและพรรคพวกอีก 4 คนก็บุกยึดศูนย์บัญชาการกองกำลังป้องกันตนเองญี่ปุ่น จับผู้บัญชาการเป็นตัวประกัน และปลุกระดมให้กองทัพก่อรัฐประหาร แต่ไม่เป็นผล ยูกิโอะจึงกระทำเซ็ปปูกุ หรือคว้านท้องตัวเอง
นอกจากจะเป็นนักเขียน ยูกิโอะยังเป็นเคยแสดงภาพยนตร์มาแล้ว 5 เรื่อง นอกจากนี้เขายังฝึกเพาะกายและศิลปะการต่อสู้อื่น ๆ อีกด้วย
ด้านความสัมพันธ์ เขาเคยคบหากับโชดะ มิจิโกะ (ต่อมาโชดะเข้าพิธีอภิเษกสมรสกับสมเด็จพระจักรพรรดิอากิฮิโตะและทรงขึ้นเป็นสมเด็จพระจักรพรรดินีมิจิโกะ) ต่อมายูกิโอะสมรสกับซูงิยามะ โยโกะในปี ค.ศ. 1958 ทั้งคู่มีบุตรด้วยกัน 2 คน
ลัทธ์กมล ปิ่นโรจน์กีรติ
พิม ลัทธ์กมล ปิ่นโรจน์กีรติ (ชื่อเดิม ปาริษา พิญญากมลกุล,หทัยชัช เอื้อกิตติโรจน์) นักแสดงวัยรุ่นหญิงชาวไทย โด่งดังผลงานโฆษณา สก๊อตเบอร์รี่ และ TVC 2556 และมีชื่อเสียงจนเป็นที่รู้จักจาก ผลงานการแสดงภาพยนตร์เรื่อง ตีสาม คืนสาม จากบท ลินิน บทนักเรียนที่มีความลับซ่อนอยู่ จนทำให้เธอได้เข้าชิงรางวัล รางวัลชมรมวิจารณ์บันเทิง และ รางวัลสตาร์พิกค์ อวอร์ดสาขา นักแสงสมทบหญิงยอดเยี่ยม
พิมมีพี่ชาย 1 คน คือ วีเจภัทร นัตธนนท์ ปิ่นโรจน์กีรติ และฝาแฝดอีก 4 คน เป็นชาย 1 คน และผู้หญิง 3 คน ผู้ชายชื่อ เพชร กันตพงศ์ ปิ่นโรจน์กีรติ , พิม ลัทธ์กมล ต่อมาคือ แพน ภิญญดา ภิญญากมลชาติ และน้องสาวอีก 1 คนแต่เสียชีวิตเมื่ออายุ 4 ขวบ ปัจจุบันพิมศึกษาอยู่ที่ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ[2]
เมลานี กริฟฟิท
เมลานี กริฟฟิท () เกิดวันที่ 9 สิงหาคม ค.ศ. 1957 เป็นนักแสดงชาวอเมริกัน เคยได้รับการเสนอชื่อเข้าชิงรางวัลออสการ์และได้รับรางวัลลูกโลกทองคำจากการแสดงในภาพยนตร์เรื่อง "Working Girl" (1988) เธอแสดงในภาพยนตร์หลากหลายแนว และเป็นที่รู้จักจากหนังคัลต์เรื่อง "Something Wild" (1986) หลังจากที่เธอแสดงละครเวทีในลอนดอนในปี ค.ศ. 2001 เธอก็ได้แจ้งเกิดจากการแสดงในละครบรอดเวย์ เรื่อง "Chicago" ซึ่งประสบความสำเร็จด้านรายได้
เธอเกิดในครอบครัวนักแสดง เธอเป็นบุตรสาวของทิปปี เฮดรอนและปีเตอร์ กริฟฟิท เธอแต่งงานกับนักแสดงหลายคน อย่าง สตีฟ เบาเออร์ , ดอน จอห์นสัน และ อันโตเนียว บันเดรัส
ไก่ถั่วงอก
ไก่ถั่วงอก (; ) เป็นอาหารที่มีลักษณะคล้ายข้าวมันไก่ โดยนำไก่นึ่งไปปรุงกับซีอิ๊วและน้ำมันงา กินกับถั่วงอกเป็นเครื่องเคียง รับประทานกับก๋วยเตี่ยวและน้ำซุปไก่ ไก่ถั่วงอกของเมืองอีโปะฮ์ รัฐเประก์ มีชื่อเสียง
เดาน์อูบีตุมบุก
เดาน์อูบีตุมบุก (, แปลตรงตัว "ใบมันสำปะหลังตำ") เป็นอาหารจานผักในอาหารปาดัง ทำจากใบมันสำปะหลัง โดยนำใบมันสำปะหลังมาตำในครกไม้หรือปั่น นำมาปรุงกับเครื่องเทศผัด ซึ่งอย่างน้อยที่สุดจะใส่พริกและหัวหอม บางครั้งจะเพิ่มข่า แคนเดิลนัต กระเทียม ตะไคร้ และเครื่องเทศอื่น ๆ เติมกะทิและปลาแห้ง บางครั้งใส่มะเขือพวง การปรุงในยุโรปสามารถใช้ใบคะน้าแทนได้
เดาน์อูบีตุมบุกที่ปรุงโดยชาวดายักในกาลีมันตันจะต้มใบมันสำปะหลังกับหัวหอม ไขมันสัตว์ และเกลือ
เปียงยางมาราธอน
เปียงยางมาราธอน (Pyongyang Marathon) เป็นการแข่งขันมาราธอนประจำปี ซึ่งจัดขึ้นในเดือนเมษายน ที่กรุงเปียงยาง เมืองหลวงของประเทศเกาหลีเหนือ เป็นการแข่งขันที่ได้รับฉลากมาตรฐานงานวิ่งถนนระดับบรอนซ์ ( IAAF Bronze Label Road Race)
จัดการแข่งขันครั้งแรกประเภทชายในปี ค.ศ. 1981 ส่วนผู้หญิงจัดขึ้นในปี ค.ศ. 1984 โดยการแข่งขันจะมีจุดเริ่มต้นและเส้นชัยที่สนามกีฬาคิม อิล-ซ็อง โดยวิ่งไปเลียบแม่น้ำแทดง ในปี ค.ศ. 2010 นักวิ่งชาวยูเครน อีวาน บาบาไรกา (Ivan Babaryka) ถือเป็นนักวิ่งยุโรปที่ชนะเป็นคนแรกในรอบ 24 ปี ในการแข่งขันปี ค.ศ. 2015 งดเว้นให้นักวิ่งชาวต่างชาติแข่งขันเนื่องจากสถานการณ์โรคไวรัสอีโบลา
เซอรุนเด็ง
เซอรุนเด็ง () เป็นมะพร้าวขูดแบบอินโดนีเซียที่ใช้เป็นเครื่องเคียง โดยจะผสมกับเครื่องเทศ หอมใหญ่ พริก กระเทียม ผักชี ขมิ้น น้ำตาล มะขาม ใบเบย์ ใบมะกรูด และข่าซึ่งนำมาบดและผัดให้สุก นำมะพร้าวไปอบให้เหลืองแล้วผสมกับเครื่องที่ผัดไว้ ใส่ถั่วลิสงอบ การใช้กากมะพร้าวที่ไม่ผ่านการคั้นกะทิออกไปจะมีรสชาติดีกว่า นอกจากนั้น ยังนำไปผสมกับเนื้อสัตว์ในอาหารสูตรต่าง ๆ เช่น เซอรุนเด็งดากิง (ผสมกับเนื้อวัว) ใช้โรยบนโซโตหรือข้าวเหนียว
ในอินโดนีเซีย เนื้อเซอรุนเด็งมีรสหวานเพราะเพิ่มน้ำตาลมะพร้าว และมีความเกี่ยวข้องกับอาหารชวา เซอรุนเด็งในรูปเครื่องจิ้มแห้ง พบในอาหารเบอตาวีในจาการ์ตาและอาหารมากัสซาร์ในซูลาเวซีใต้ ใช้กินกับโซโต ข้าวเหนียวหรือบูราซา (ข้าวหุงกะทิห่อใบตอง) ในมาเลเซีย คำว่าเซอรุนดิงหมายถึงเนื้อสัตว์ที่มีลักษณะเป็นฝอยไม่ว่าจะใส่มะพร้าวอบหรือไม่ แต่ในอินโดนีเซียเรียกเนื้อสัตว์ลักษณะเป็นฝอยว่าอาบน
วันชัย (9 พฤษภาคม)
วันแห่งชัยชนะหรือ 9 พฤษภาคม เป็นเครื่องหมายการยอมจำนนของนาซีเยอรมนีต่อสหภาพโซเวียตในสงครามโลกครั้งที่สอง (ในสหภาพโซเวียต เรียกอีกชื่อหนึ่งว่า มหาสงครามของผู้รักชาติ) เริ่มครั้งแรกในสิบหกสาธารณรัฐแห่งสหภาพโซเวียต ให้หลังการลงนามตราสารยอมจำนนในคืนวันที่ 8 พฤษภาคม ค.ศ. 1945 (เป็นเวลาหลังเที่ยงคืน จึงเป็นวันที่ 9 พฤษภาคม ตามเวลามอสโก) รัฐบาลโซเวียตประกาศชัยชนะในเช้าวันที่ 9 พฤษภาคมหลังพิธีลงนามในกรุงเบอร์ลิน แม้วันดังกล่าวเริ่มอย่างเป็นทางการใน ค.ศ. 1945 (ซึ่งหมายความว่ามีการเฉลิมฉลองตั้งแต่ ค.ศ. 1946) แต่วันหยุดนี้เป็นวันมิใช่แรงงานก็ใน ค.ศ. 1965 และเฉพาะในบางประเทศ ทางรัฐบาลได้มีการจัดเดินสวนสนามทางทหาร ณ จัตุรัสแดงกลางเมืองในกรุงมอสโกเพื่อเป็นการแสดงแสนยานุภาพของกองทัพแดงและรำลึกเหล่าทหารผ่านศึกอีกด้วย แม้ว่าสหภาพโซเวียตจะล่มสลายไปแล้ว แต่สหพันธรัฐรัสเซียก็ยึดถือปฏิบัติตามเดิมจวบจนทุกวันนี้
วัดหนองโนใต้
วัดหนองโนใต้ ตั้งอยู่เลขที่ 80 บ้านหนองโนใต้ หมู่ที่ 6 ตำบลหนองโน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ 25 ไร่ โฉนดเลขที่ 41523, 8576, 321, 6742, 6743.ปัจจุบันวัดหนองโนใต้ตั้งอยู่เลขที่ 80 บ้านหนองโนใต้ หมู่ที่ 6 ตำบลหนองโน อำเภอเมืองสระบุรี จังหวัดสระบุรี ได้รับพระราชทานวิสุงคามสีมาเมื่อ พ.ศ. 2500 มีเขตวิสุงคามสีมากว้าง 20 เมตร ยาว 40 เมตร.
โซลิตเวิร์ค
โซลิดเวิร์ค () เป็นโปรแกรม Solid modeling CAD ที่ใช้งานบน Microsoft Windows โปรแกรมตัวนี้ได้ออกวางจำหน่ายเป็นครั้งแรกเมื่อปี ค.ศ. 1997 โดยบริษัท Dassault Systèmes SOLIDWORKS Corp. ปัจจุบันซอลิดเวิกส์มีวิศวกรใช้งานอยู่ทั่วโลกถึง 2 ล้านคน และมีบริษัทที่ใช้โปรแกรมตัวนี้ออกแบบอยู่มากกว่า 165,000 บริษัททั่วโลก ในปี ค.ศ. 2011 โปรแกรมเวิกส์มียอดขายรวมทั้งสิ้น 483 ล้านดอลลาร์สหรัฐ
SOLIDWORKS ถูกพัฒนาขึ้นในปี 1991 และก่อตั้งเป็นบริษัท SOLIDWORKS Corporation ในปี1993 โดย Jon Hirschtick ผู้สำเร็จการศึกษาจาก MIT เขาฟอร์มทีม Developer และมีจุดมุ่งหมายว่าจะพัฒนาซอฟแวร์ออกแบบสามมิติที่ง่ายต่อการใช้งาน ราคาพอเหมาะ และสามารถใช้บน Window Desktop ได้ โดยได้ปล่อยผลิตภัณฑ์ตัวแรกคือ SolidWorks 95 ในปี 1995 ต่อมาบริษัท Dassault Systemesได้เข้ามาถือหุ้น SOLIDWORKS ในปี 1997 ซึ่งได้ควบคุมดูแลเกี่ยวกับ SOLIDWORKS จนปัจจุบัน
ปัจจุบัน SOLIDWORKS เป็นซอฟต์แวร์สำหรับการออกแบบ 3 มิติที่ได้รับความนิยมสูงสุด โดยได้รับความไว้วางใจจากวิศวกรและนักออกแบบกว่า 2,500,000 ราย จาก 200,000 องค์กรทั่วโลกและมีการอัปเดตและปรับปรุงเวอร์ชันใหม่ๆอยู่เรื่อยๆ ตามกระแสตอบรับจากผู้ใช้งาน จึงทำให้ SOLIDWORKS เป็นซอฟต์แวร์ที่ตรงตามความต้องการของผู้ใช้งานมากที่สุด SOLIDWORKS เวอร์ชันปัจจุบัน คือ SOLIDWORKS 2017
ในประเทศไทย SOLIDWORKS มี Authorized Reseller เพียง 2 เจ้า หนึ่งในนั้นคือ Metro Systems โดย SOLIDWORKS ประกอบไปด้วยโปแกรมพื้นฐาน คือ SOLIDWORKS 3D CAD ได้แก่
นอกจากนี้ยังมี Multi-Product ที่เป็นส่วนเสริมในการทำงานให้มีประสิทธิภาพมากขึ้น ได้แก่
Solidworks Authorized Reseller in Thailand
เดอะพริสมาติกเวิลด์ทัวร์
เดอะพริสมาติกเวิลด์ทัวร์ () เป็นทัวร์คอนเสิร์ตครั้งที่สามของนักร้องชาวอเมริกัน เคที เพร์รี เพื่อส่งเสริมอัลบั้มลำดับที่สี่ "ปริซึม" (2013) ทัวร์เริ่มวันที่ 7 พฤษภาคม ค.ศ. 2014 ที่โอดิสซีอะรีนา ในเบลฟัสต์ ไอร์แลนด์เหนือ ทัวร์ช่วงแรกแสดงแสดงที่สกอตแลนด์ และอังกฤษในเดือนเดียวกันนั้นด้วย นับตั้งแต่มิถุนายน ถึงตุลาคม ค.ศ. 2014 ทัวร์ช่วงที่สองเกิดขึ้นในสหรัฐอเมริกา แคนาดา และเม็กซิโก รายได้จากบัตรคอนเสิร์ตของช่วงนี้จะมอบให้องค์กรยูนิเซฟ ออทิสซึมสปีกส์ โรงพยาบาลเซนต์จูดชิลเดรนส์รีเสิร์ช และซูซาน จี. โคเมนฟอร์เดอะคูร์ ช่วงที่สามเริ่มขึ้นวันที่ 7 พฤศจิกายน ค.ศ. 2014 ในเพิร์ท และจบลงที่ออกแลนด์ในวันที่ 20 ธันวาคม ค.ศ. 2014 ช่วงที่สี่และห้าเริ่มขึ้นใน ค.ศ. 2015 ในยุโรประหว่างกุมภาพันธ์ถึงมีนาคม และในเอเชียระหว่างเมษายน ถึงพฤษภาคม ตามลำดับ
เดอะ"พริสมาติกเวิลด์ทัวร์" เป็นทัวร์ที่ประสบความสำเร็จทั่วโลก และกลายเป็นทัวร์ที่ประสบความสำเร็จสูงสุดของเพร์รีจนถึงปัจจุบัน ทัวร์ดังกล่าวทำรายได้ได้เป็นอันดับที่สอง และเป็นทัวร์ของศิลปินหญิงที่ทำรายได้มากที่สุดในอเมริกาเหนือ นับจากรายได้เฉลี่ยของแต่ละนครจากบ็อกซ์ออฟฟิศใน ค.ศ. 2014 ขากข้อมูลของ"โพลสตาร์" ทัวร์ขายดีเป็นอันดับที่สี่ในโลก และขายดีที่สุดของศิลปินหญิง โดยใน ค.ศ. 2014 ทำรายได้ได้ 153 ล้านดอลลาร์สหรัฐ และผู้ชมจำนวน 1,407,972 คน ทัวร์ประสบความสำเร็จอย่างมากในอเมริกาเหนือ กลายเป็นทัวร์ขายดีอันดับที่ 25 ของทัวร์ทั้งหมดตลอดกาล ขายได้ 94.3 ล้านดอลลาร์สหรัฐ เป็นทัวร์ที่ขายดีเป็นอันดับที่สามในอเมริกาเหนือของ ค.ศ. 2014 ทัวร์ยังประสบความสำเร็จในออสเตรเลีย ขายบัตรได้ 350,000 ใบและทำลายสถิติจำนวนผู้เข้าชมในออลโฟนส์อะรีนา โดยขายบัตรได้ทั้งหมด 89,000 ใบนับเฉพาะที่ออลโฟนส์อะรีนาที่เดียว การแสดงของเพร์รีที่ร็อดเลเวอร์อะรีนาในเมลเบิร์นติดอันดับ 11 ในรายชื่อบ็อกซ์ออฟฟิศสากลสูงสุดปลายปี ค.ศ. 2014 ในงานประกาศรางวัลบิลบอร์ดทัวริงอะวอดส์ ทัวร์ชนะรางวัล "ท็อปแพคเกจ" (Top Package) และได้เข้าชิงรางวัล "คอนเสิร์ตมาร์เกตติงแอนด์โปรโมชัน" (Concert Marketing & Promotion) ด้วย เพร์รีเป็นศิลปินที่ถูกค้นหามากเป็นอันดับที่ 7 ในทิกเก็ตมาสเตอร์ใน ค.ศ. 2014
รายชื่อเพลงที่แสดงในวันที่ 30 พฤษภาคม ค.ศ. 2014 ทั้งนี้ บางรอบอาจไม่ได้แสดงตามรายชื่อเพลงดังกล่าว
อังกอร์
เพิ่มเติม
ซัมซุง กาแลคซีเอส 6
ซัมซุง กาแลคซีเอส 6 (; ชื่อรหัส Project Zero) เป็นสมาร์ตโฟน ผลิตโดยซัมซุง เปิดตัวเมื่อวันที่ 1 มีนาคม พ.ศ. 2558 ที่งาน Samsung Unpacked 2015 ในงาน Mobile World Congress ที่เมืองบาร์เซโลนา ประเทศสเปน วางจำหน่ายใน 20 ประเทศแรกเมื่อวันที่ 10 เมษายน พ.ศ. 2558 ซัมซุง กาแลคซีเอส 6 มีอยู่ด้วยกัน 3 รุ่น คือรุ่นปกติ, รุ่น Edge (ขอบจอโค้งทั้งสองข้าง) และรุ่น Edge+ (ขอบจอโค้งทั้งสองข้างและขนาดจอใหญ่กว่ารุ่น Edge) มีการปรับเปลี่ยนการออกแบบและวัสดุจากรุ่นก่อน โดยตัวเครื่องเป็นโลหะชิ้นเดียว ด้านหลังใช้กระจกกอริลลากลาสแทนพลาสติก พร้อมรองรับการชาร์จไร้สาย กาแลคซีเอส 6 มีการปรับปรุง TouchWiz ใหม่ให้ใช้งานได้ง่ายขึ้น ปรับปรุงกล้องถ่ายรูป ติดตั้งแอปพลิเคชันบางตัวจากไมโครซอฟท์ (OneNote, OneDrive, Skype) มาให้ในเครื่อง ทั้งยังสามารถลบแอปพลิเคชันตัวที่ไม่ใช้งานได้ และเป็นรุ่นแรกที่รองรับการใช้งาน LoopPay ซึ่งเป็นบริการจ่ายเงินผ่านมือถือที่ซัมซุงเพิ่งเข้าซื้อกิจการ
พระมหาคณานัมธรรมปัญญาธิวัตร (เจริญ กิ๊นเจี๊ยว)
พระมหาคณานัมธรรมปัญญาธิวัตร นามเดิม เจริญ แซ่บู๊ ฉายา กิ๊นเจี๊ยว () เป็นพระภิกษุนิกายมหายาน อดีตเจ้าคณะใหญ่คณะสงฆ์อนัมนิกายแห่งประเทศไทย และอดีตเจ้าอาวาสวัดกุศลสมาคร
พระมหาคณานัมธรรมปัญญาธิวัตร มีนามเดิมว่า เจริญ แซ่บู๊ เกิดเมื่อวันที่ 3 ธันวาคม พ.ศ. 2469 (แจ้งอายุช้าเป็น2471) ที่ตำบลท่าม่วง อำเภอท่าม่วง จังหวัดกาญจนบุรี เป็นบุตรของนายเภา แซ่บู๊ กับนางแฉล้ม แซ่ตัน
วันที่ 16 พฤษภาคม พ.ศ. 2491 เวลา 15:30 น. ท่านได้อุปสมบทเป็นภิกษุ ณ พัทธสีมาวัดมงคลสมาคม ถนนแปลงนาม ตำบลอิศรานุภาพ อำเภอสัมพันธวงศ์ จังหวัดพระนคร พระครูคณานัมสมณาจารย์ (เวียงหมาง) เป็นพระอุปัชฌาย์ พระครูบริหารอนัมพรต (ทงมิน) เป็นพระกรรมวาจาจารย์ และองสุตบทบวร (บิ่นเลือง) เป็นพระอนุสาวนาจารย์ ได้รับฉายาว่ากิ๊นเจี๊ยว
พระมหาคณานัมธรรมปัญญาธิวัตร มรณภาพเมื่อวันที่ 16 เมษายน พ.ศ. 2561 เวลา 15:16 น. เนื่องจากเลือดออกในสมอง ณ โรงพยาบาลจุฬาลงกรณ์ สิริอายุ พรรษา 70
วันที่ 22 เมษายน พ.ศ. 2561 เวลา 09.00 น. มีกาเคลื่อนสรีระสังขารพระมหาคณานัมธรรมปัญญาธิวัตร จากโรงพยาบาลจุฬาลงกรณ์ ไปยังวัดกุศลสมาครเวลา 17.00 น.สมเด็จพระอริยวงศาคตญาณ สมเด็จพระสังฆราช (อัมพร อมฺพโร) เสด็จมาเป็นประธานในพิธีพระราชทานน้ำหลวงสรงศพ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯพระราชทาน โกศโถ ฉัตรเบญจา ตั้งประกอบเกียรติยศศพ ในโอกาสนี้ สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้ พลอากาศเอกเกษม อยู่สุข หัวหน้าสำนักงานราชเลขานุการในพระองค์ เชิญพวงมาลาหลวง พวงมาลาพระราชทานของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ไปวางที่หน้าโกศศพพระมหาคณานัมธรรมปัญญาธิวัตร (เจริญ กิ๊นเจี๊ยวมหาเถระ)
ในการนี้ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ พระเจ้าหลานเธอ พระองค์เจ้าพัชรกิติยาภา พระเจ้าหลานเธอ พระองค์เจ้าสิริวัณณวรีนารีรัตน์ พระเจ้าหลานเธอ พระองค์เจ้าสิริภาจุฑาภรณ์ และพระเจ้าหลานเธอ พระองค์เจ้าอทิตยาทรกิติคุณ พระราชทานพวงมาลา และประทานพวงมาลาไปวางที่หน้าโกศศพฯ ด้วย
วันพุธที่ 25 กรกฎาคม พ.ศ. 2561 เวลา08.00 นาฬิกาอัญเชิญศพจากวัดกุศลสมาคร กรุงเทพมหานครสู่ชาติภูมิ อำเภอท่าม่วง จังหวัดกาญจนบุรี เวลา15.00 นาฬิกา สมเด็จพระอริยวงศาคตญาณ สมเด็จพระสังฆราช (อัมพร อมฺพโร) มีพระบัญชาให้พระพรหมมุนี (สุชิน อคฺคชิโน)เป็นผู้แทนพระองค์ในการพระราชทานดินบรรจุศพ ณ สุสานบูรพาจารย์ วัดถ้ำเขาน้อย ตำบลม่วงชุม อำเภอท่าม่วง จังหวัดกาญจนบุรี โดยมีพลตรีสนิธชนก สังขจันทร์ ผู้บัญชาการกองพลทหารราบที่9 เป็นประธานฝ่ายฆราวาสโอกาสนี้ พณฯท่านเหวียน ฮาย บั่ง เอกอัครราชทูตเวียดนามประจำประเทศไทย ร่วมพิธีด้วย
สหพันธ์สมาคมกรีฑานานาชาติ
สหพันธ์สมาคมกรีฑานานาชาติ ( (IAAF)) เป็นองค์กรกีฬาประเภทกรีฑา ก่อตั้งขึ้นเมื่อวันที่ 17 กรกฎาคม ค.ศ. 1912 โดยมีการประชุมครั้งแรกที่กรุงสตอกโฮล์ม ประเทศสวีเดน โดยมีตัวแทนจากชาติต่าง ๆ เข้าร่วม 17 ชาติในชื่อ สหพันธ์กรีฑาสมัครเล่นนานาชาติ (International Amateur Athletics Federation) จนในเดือนตุลาคม ค.ศ. 1993 ย้ายสำนักงานมาอยู่ที่โมนาโก
ในปี ค.ศ. 1982 IAAF ผ่านกฎเกณฑ์เกี่ยวกับค่าตอบแทนที่ได้รับในการร่วมการแข่งขันกรีฑานานาชาติ อย่างไรก็ตาม องค์กรได้นำคำว่า "สมัครเล่น" ออกในปี ค.ศ. 2001 มาเป็นชื่อในปัจจุบัน
ประมุขในนาม
ประมุขในนาม (อังกฤษ: Titular ruler) คือบุคคลที่มีตำแหน่งผู้นำอย่างเป็นทางการเพียงเล็กน้อย หรือมีอำนาจจริงบ้าง บางครั้งบุคคลนั้นอาจจะอยู่ในตำแหน่งผู้นำเพียงในนาม แต่ก็ยังใช้อำนาจเกินกว่าปกติ ซึ่งเป็นผลมาจากบุคลิกภาพและประสบการณ์ของบุคคลเหล่านั้น ประมุขในนามไม่ได้ถูกจำกัดอยู่เพียงแค่ผู้นำทางการเมือง แต่ยังหมายถึงองค์กรอื่นใด เช่น บรรษัท ด้วย
Titular เป็นคำที่เกิดขึ้นจากการรวมคำว่า "titulus" (ตำแหน่ง, ยศ) ในภาษาละติน และคำเสริมท้ายในภาษาอังกฤษ "-ar" ซึ่งหมายถึง "ของ หรือ ขึ้นอยู่กับ"
ในระบบรัฐสภาทุกวันนี้ส่วนใหญ่ ประมุขแห่งรัฐได้มีการพัฒนาไปทางใดทางหนึ่ง หรือถูกสร้างขึ้นเพื่อเป็นตำแหน่งของผู้นำ กรณีในอดีต ผู้นำมักจะมีอำนาจอย่างมีนัยสำคัญที่ถูกระบุไว้ในรัฐธรรมนูญของรัฐ แต่ก็ไม่สามารถใช้อำนาจเหล่านั้นได้ เนื่องจากการเปลี่ยนแปลงทางประวัติศาสตร์ภายในประเทศนั้น ในภายหลัง มักจะมีการแสดงไว้อย่างชัดเจนในเอกสารที่ซึ่งมีความตั้งใจทำให้ผู้นำไร้ซึ่งอำนาจ ประมุขแห่งรัฐจะอยู่ในตำแหน่งผู้นำในนามที่มักจะได้รับการยกย่องในฐานะสัญลักษณ์ของการ "นำพา" ผู้คน
ฟุตบอลชิงแชมป์แห่งชาติยุโรป 1960
การแข่งขันฟุตบอลชิงแชมป์แห่งชาติยุโรป 1960 () เป็นการแข่งขันฟุตบอลชิงแชมป์แห่งชาติยุโรปครั้งที่ 1 จัดขึ้นที่ประเทศฝรั่งเศส ระหว่างวันที่ 6 - 10 กรกฎาคม พ.ศ. 2503
ฟุตบอลชิงแชมป์แห่งชาติยุโรป 1964
การแข่งขันฟุตบอลชิงแชมป์แห่งชาติยุโรป 1964 เป็นการแข่งขันฟุตบอลชิงแชมป์แห่งชาติยุโรปครั้งที่ 2 จัดขึ้นที่ประเทศสเปน ระหว่างวันที่ 17 - 21 มิถุนายน พ.ศ. 2507
ฟุตบอลชิงแชมป์แห่งชาติยุโรป 1968
การแข่งขันฟุตบอลชิงแชมป์แห่งชาติยุโรป 1968 เป็นการแข่งขันฟุตบอลชิงแชมป์แห่งชาติยุโรปครั้งที่ 3 จัดขึ้นที่ประเทศอิตาลี ระหว่างวันที่ 5-10 มิถุนายน พ.ศ. 2511
ฟุตบอลชิงแชมป์แห่งชาติยุโรป 1972
การแข่งขันฟุตบอลชิงแชมป์แห่งชาติยุโรป 1972 เป็นการแข่งขันฟุตบอลชิงแชมป์แห่งชาติยุโรปครั้งที่ 4 จัดขึ้นที่ประเทศเบลเยียม ระหว่างวันที่ 14 - 18 มิถุนายน พ.ศ. 2515
ทางหลวงแผ่นดินหมายเลข 375
ทางหลวงแผ่นดินหมายเลข 375 สายบ้านบ่อ–ลำลูกบัว ช่วงแรกเป็นถนนขนาด 4 ช่องจราจรมีเกาะกลาง ส่วนในเขตชุมชนจะเป็นถนนขนาด 6-8 ช่องจราจร แยกจากถนนพระรามที่ 2 กิโลเมตรที่ 38 ตำบลชัยมงคล อำเภอเมืองสมุทรสาคร จังหวัดสมุทรสาคร ผ่านเข้าไปในตัวอำเภอบ้านแพ้ว ผ่านบ้านดอนยายหอม จังหวัดนครปฐม ผ่านมหาวิทยาลัยคริสเตียน ไปสิ้นสุดที่ถนนเพชรเกษม บริเวณสามแยกพระประโทน ตำบลพระประโทน อำเภอเมืองนครปฐม
จากนั้นจะเริ่มเส้นทางอีกครั้งที่ตำบลบ่อพลับ อำเภอเมืองนครปฐม ขึ้นไปทางทิศเหนือผ่านอำเภอดอนตูม ตัดกับทางหลวงแผ่นดินหมายเลข 3297, 3233 และ 3296 ไปสุดที่ตำบลลำลูกบัว อำเภอดอนตูม จังหวัดนครปฐม เส้นทางในช่วงนี้เป็นถนนขนาด 4 ช่องจราจรในช่วงนครปฐมถึงอำเภอดอนตูม และ 2 ช่องจราจรในช่วงอำเภอดอนตูมถึงตำบลลำลูกบัว
เดิมทางหลวงสายนี้ประกอบด้วยทางหลวงสองสาย มีชื่อเรียกตามบัญชีสายทางของกรมทางหลวงว่า "ทางหลวงแผ่นดินหมายเลข 3097 สายแยกทางหลวงหมายเลข 4 (พระประโทน) - บรรจบทางหลวงหมายเลข 35 (บ้านบ่อ)" ระยะทางรวม 37.521 กิโลเมตร และ "ทางหลวงแผ่นดินหมายเลข 3036 สายแยกทางหลวงหมายเลข 3095 (นครปฐม) - บรรจบทางหลวงหมายเลข 346 (บางเลน)" จนกระทั่งในปี พ.ศ. 2556 กรมทางหลวงได้รวมทางหลวงสองสายนี้เข้าด้วยกันแล้วเปลี่ยนชื่อสายทางเป็นทางหลวงแผ่นดินหมายเลข 375 ปัจจุบันอยู่ในความดูแลของแขวงการทางนครปฐม
ดักลาส เอ-1 สกายเรเดอร์
เอ-1 สกายไรเดอร์ () เครื่องบินโจมตีเครื่องยนต์เดี่ยวซึ่งใช้รบในสงครามเกาหลี,สงครามเวียดนาม เอ-1 เป็นเครื่องบินโจมตีใบพัดในยุคไอพ่นเครื่องบิน เอ-1 ใช้งานไปจนถึงปี 2528 โดยมีเอ-7 คอร์แซร์ 2 มาแทนที่ในกองทัพเรือสหรัฐ
สวิส เตชภูวนนท์
สวิส เตชภูวนนท์ เกิดวันที่ 30 กันยายน พ.ศ. 2534 เป็นนักแสดงชาวไทย เข้าสู่วงการบันเทิงด้วยการแสดงโฆษณาและถ่ายนิตยสาร หลังจากนั้นเขาก็ได้รับการทาบทามให้แคสตัวกับทางช่อง 3 ก่อนที่จะได้เซ็นสัญญาเป็นนักแสดงในสังกัด และได้รับบทเป็น "ซาซากิ ทาโร่" ในละครฟอร์มยักษ์เรื่อง "รอยรักหักเหลี่ยมตะวัน"
สวิส เตชภูวนนท์ เกิดเมื่อวันที่ 30 กันยายน พ.ศ. 2534 เป็นบุตรคนที่สามจากพี่น้องสี่คน ก่อนเข้าสู่วงการบันเทิงสวิสเล่าว่า ผู้จัดการของเขาเป็นคนติดต่อให้รู้จักกับเจ้าของภาพยนตร์บันเทิง ทำให้เขาได้มีโอกาสได้แคสตัวกับทางช่อง 3 จนได้รับบท "ซาซากิ ทาโร่" ในละครโรแมนติก-แอคชันเรื่อง "รอยรักหักเหลี่ยมตะวัน"
สวิสจบการศึกษาที่อนุบาลนิรมล ระดับประถมศึกษาที่โรงเรียนสายอักษร และจบการศึกษาชั้นมัธยมศึกษาจากโรงเรียนนวมินทร์ ก่อนที่จะย้ายมาศึกษาต่อในระดับอุดมศึกษาที่ซานฟรานซิสโก สหรัฐอเมริกา ซึ่งที่นั้น เป็นจุดเริ่มต้นทำให้เขาได้เข้าสู่วงการบันเทิงจากเอเจนซีให้ถ่ายโฆษณา เอชเอสบีซีแบรนด์ฮ่องกง และถ่ายแบบนิตยสารให้กับ BEUFพ.ศ. 2557
พ.ศ. 2558
ฟุตบอลชิงแชมป์แห่งชาติยุโรป 1976
การแข่งขันฟุตบอลชิงแชมป์แห่งชาติยุโรป 1976 เป็นการแข่งขันฟุตบอลชิงแชมป์แห่งชาติยุโรปครั้งที่ 5 จัดขึ้นที่ประเทศยูโกสลาเวีย ระหว่างวันที่ 16 - 20 มิถุนายน พ.ศ. 2519
ฟุตบอลชิงแชมป์แห่งชาติยุโรป 1988
การแข่งขันฟุตบอลชิงแชมป์แห่งชาติยุโรป 1988 เป็นการแข่งขันฟุตบอลชิงแชมป์แห่งชาติยุโรปครั้งที่ 8 จัดขึ้นที่เยอรมนีตะวันตก ระหว่างวันที่ 10 - 25 มิถุนายน พ.ศ. 2531
ฟุตบอลชิงแชมป์แห่งชาติยุโรป 1992
การแข่งขันฟุตบอลชิงแชมป์แห่งชาติยุโรป 1992 เป็นการแข่งขันฟุตบอลชิงแชมป์แห่งชาติยุโรปครั้งที่ 9 จัดขึ้นที่เยอรมนีตะวันตก ระหว่างวันที่ 10 - 26 มิถุนายน พ.ศ. 2535
ฟุตบอลชิงแชมป์แห่งชาติยุโรป 1996
การแข่งขันฟุตบอลชิงแชมป์แห่งชาติยุโรป 1996 เป็นการแข่งขันฟุตบอลชิงแชมป์แห่งชาติยุโรปครั้งที่ 10 จัดขึ้นที่ประเทศอังกฤษ ระหว่างวันที่ 8 – 30 มิถุนายน พ.ศ. 2539
สิบหกทีมที่เห็นอยู่ด้านล่างนี้เป็นทีมที่ได้ผ่านเข้ารอบสุดท้าย:
มาร์ค เจนมานะ
มาร์ค เจนมานะ หรือ ธนสักก์ เจนมานะ นักร้องชาวไทย
มาร์ค ธนสักก์ เจนมานะ เกิดเมื่อวันที่ 24 ตุลาคม พ.ศ. 2537 เป็นลูกชายคนที่สอง มีพี่ชาย 1 คน (แม็กซ์ เจนมานะ เป็นศิลปินเช่นกัน) และ น้องสาว 1 คน ครอบครัวมีกิจการส่วนตัวเป็นธุรกิจภายในครอบครัว
มาร์คเข้าศึกษาระดับมัธยมศึกษาที่ โรงเรียนมัธยมวัดนายโรง (English Program) และ ระดับปริญญาตรีที่ คณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ) ในระหว่างเรียนในระดับมหาวิทยาลัยนี้เอง มาร์คก็ได้เข้าเป็นศิลปินในสังกัด การ์เด้นมิวสิค
มาร์ค เจนมานะได้ศึกษาต่อระดับปริญญาโทสาขาเศรษฐศาสตร์ที่มหาวิทยาลัย พร้อมทุนการศึกษารัฐบาลฝรั่งเศสเป็นระยะเวลาสองปีการศึกษา
สิทธิชัย สุวรประทีป
เรือเอกสิทธิชัย สุวรประทีป เป็นนักกรีฑาชาวจังหวัดสมุทรปราการ ยอดลมกรดทีมชาติไทย 1 ในสมาชิกทีมแชมป์วิ่งผลัด 4 คูณ 100 เมตร หลายสมัยในกีฬาซีเกมส์ ประกาศอำลาลู่ หลังในการแข่งขันซีเกมส์ ครั้งที่ 25 ที่ประเทศลาว
ชื่อเล่น โจ๊ก เกิดวันที่ 17 พฤศจิกายน พ.ศ. 2523จังหวัดสมุทรปราการ บิดาชื่อ นายบรรลือศักดิ์ สุวรประทีป มารดาชื่อ นางสมใจ สุวรรณประทีป มีพี่น้อง 2 คน
กีฬาว่ายน้ำในโอลิมปิกฤดูร้อน 1900
การแข่งขันว่ายน้ำในโอลิมปิกฤดูร้อน 1900 เป็นการแข่งขันว่ายน้ำโอลิมปิกที่จัดขึ้นในกรุงปารีส ประเทศฝรั่งเศส กำหนดแข่งขันระหว่างวันที่ 11 –19 สิงหาคม พ.ศ. 2443 การแข่งขันครั้งนี้มีเพียงผู้ชายเท่านั้น โดยมีนักว่ายน้ำทั้งหมด 76 คนจาก 12 ประเทศ
มีนักว่ายน้ำทั้งหมด 76 คนจาก 12 ประเทศที่เข้าแข่งขันในปารีสเกมส์
กีฬาว่ายน้ำในโอลิมปิกฤดูร้อน 1904
การแข่งขันว่ายน้ำในโอลิมปิกฤดูร้อน 1904 เป็นการแข่งขันว่ายน้ำโอลิมปิกที่จัดขึ้นในเซนต์หลุยส์ สหรัฐอเมริกา กำหนดแข่งขันระหว่างวันที่ 4 - 6 กันยายนพ.ศ. 2447
กีฬาว่ายน้ำในโอลิมปิกฤดูร้อน 1908
การแข่งขันว่ายน้ำในโอลิมปิกฤดูร้อน 1908 เป็นการแข่งขันว่ายน้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 13 - 25 กรกฎาคม พ.ศ. 2451
จักรพรรดิเซี่ยอี้จง
จักรพรรดิเซี่ยอี้จง () จักรพรรดิองค์ที่ 2 แห่ง ราชวงศ์เซี่ยตะวันตก ครองราชย์ระหว่างปี 1591-1611
จักรพรรดิอี้จงทรงมีพระนามเดิมว่า องค์ชายหลี่เหลียงซัว ประสูติเมื่อวันที่ 5 มีนาคม 1590 เป็นพระราชโอรสใน จักรพรรดิเซี่ยจิงจง ที่ประสูติแต่ จักรพรรดินีเสวียนมู่ฮุ่ยเหวิน
อลันดรา เบลซ
ดีบราห์ แอนนี มิเซลี () เกิดวันที่ 9 กุมภาพันธ์ ค.ศ. 1964 เป็นคนขับรถบรรทุกมอนสเตอร์ และอดีตนักมวยปล้ำอาชีพหญิงชาวอเมริกัน เธอเป็นที่รู้จักดีที่สุดภายใต้ชื่อบนสังเวียนว่า เมดูซา () หรือ อลันดรา เบลซ () อาชีพแรกของเธออยู่ในสมาคม American Wrestling Association และเป็นแชมป์ AWA World Women's Championship 1 สมัย ในปี 1988 เซลีเป็นผู้หญิงคนแรกที่ได้รับรางวัล Pro Wrestling Illustrated's สำหรับ หน้าใหม่แห่งปี ปีต่อมาเธอเซ็นสัญญากับ All Japan Women's Pro-Wrestling
หลังจากนั้นเธอได้เข้าร่วมสมาคม เวิลด์แชมเปี้ยนชิพเรสต์ลิง (WCW) ซึ่งเธอเป็นสมาชิกคนหนึ่งของ Dangerous Alliance, กลุ่มของนักมวยปล้ำจัดการโดย Paul E. Dangerously ในปี 1993 เธอเข้าร่วม เวิลด์เรสต์ลิงเฟเดเรชัน (WWF) ภายใต้ชื่อ อลันดรา เบลซ ใน WWF เธอได้เปิดศึกกับ Bull Nakano และ Bertha Faye ขณะที่เธอครองแชมป์ WWF Women's Championship 3 สมัย. สองปีหลังจากที่เข้าร่วม WWF, มิเซลีกลับไป WCW ปรากฏขึ้นในตอนของ Monday Nitro และได้เอาเข็มขัด WWF Women's Championship ลงไปในถังขยะ สำหรับถัดไปหกปีที่เธอทำงานอยู่ใน WCW ที่เธอเปิดศึกกับ Bull Nakano และ Oklahoma และกลายเป็นผู้หญิงคนแรกที่ครองแชมป์ WCW World Cruiserweight Championship หลังจากการฝึกอบรมนักมวยปล้ำเช่น ทอร์รี วิลสัน, สเตซี่ คิบเลอร์, Nora Greenwald และคนอื่นๆ ที่ WCW WCW Power Plant, เธอออกจากบริษัทในปี 2001 และได้เข้าสู่ หอเกียรติยศดับเบิลยูดับเบิลยูอี ประจำปี 2015
เซลีแข่งขันในโลกของรถบรรทุกมอนสเตอร์ เธอขับรถชื่อ Madusa และได้รับรางวัลปี 2004 ร่วมการแข่งขันชิงแชมป์ที่ Monster Jam World Finals สำหรับรูปแบบในครั้งแรกที่เคยสามทางผูกปีต่อไปเธอเป็นคู่แข่งที่ผู้หญิงเพียงคนเดียวในซูเปอร์โบว์ลของกีฬามอเตอร์สปอร์ตและเธอได้รับรางวัลชนะเลิศการแข่งรถใน Monster Jam World Finals
กีฬาว่ายน้ำในโอลิมปิกฤดูร้อน 1912
การแข่งขันกีฬาว่ายน้ำในโอลิมปิกฤดูร้อน 1912 เป็นการแข่งขันว่ายน้ำโอลิมปิกที่จัดขึ้นในกรุงสต็อกโฮล์ม ประเทศสวีเดน กำหนดแข่งขันระหว่างวันที่ 6 - 12 กรกฎาคม พ.ศ. 2455
กีฬาว่ายน้ำในโอลิมปิกฤดูร้อน 1920
การแข่งขันกีฬาว่ายน้ำในโอลิมปิกฤดูร้อน 1920 เป็นการแข่งขันว่ายน้ำโอลิมปิกที่จัดขึ้นในแอนท์เวิร์ป ประเทศเบลเยียม กำหนดแข่งขันระหว่างวันที่ 22 - 29 สิงหาคม พ.ศ. 2463
กีฬาว่ายน้ำในโอลิมปิกฤดูร้อน 1924
การแข่งขันกีฬาว่ายน้ำในโอลิมปิกฤดูร้อน 1924 เป็นการแข่งขันว่ายน้ำโอลิมปิกที่จัดขึ้นในกรุงปารีส ประเทศฝรั่งเศส กำหนดแข่งขันระหว่างวันที่ 13 - 20 กรกฎาคม พ.ศ. 2467
กีฬาว่ายน้ำในโอลิมปิกฤดูร้อน 1928
การแข่งขันกีฬาว่ายน้ำในโอลิมปิกฤดูร้อน 1928 เป็นการแข่งขันว่ายน้ำโอลิมปิกที่จัดขึ้นในกรุงอัมสเตอร์ดัม ประเทศเนเธอร์แลนด์ กำหนดแข่งขันระหว่างวันที่ 4 - 11 สิงหาคม พ.ศ. 2471
กีฬาว่ายน้ำในโอลิมปิกฤดูร้อน 1932
การแข่งขันกีฬาว่ายน้ำในโอลิมปิกฤดูร้อน 1932 เป็นการแข่งขันว่ายน้ำโอลิมปิกที่จัดขึ้นในลอสแอนเจลิส สหรัฐอเมริกา กำหนดแข่งขันระหว่างวันที่ 6 - 13 สิงหาคม พ.ศ. 2475
กีฬาว่ายน้ำในโอลิมปิกฤดูร้อน 1936
การแข่งขันกีฬาว่ายน้ำในโอลิมปิกฤดูร้อน 1936 เป็นการแข่งขันว่ายน้ำโอลิมปิกที่จัดขึ้นในเบอร์ลิน เยอรมนี กำหนดแข่งขันระหว่างวันที่ 8 - 15 สิงหาคม พ.ศ. 2479
กีฬาว่ายน้ำในโอลิมปิกฤดูร้อน 1948
การแข่งขันกีฬาว่ายน้ำในโอลิมปิกฤดูร้อน 1948 เป็นการแข่งขันว่ายน้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 30 กรกฎาคม - 7 สิงหาคม พ.ศ. 2491
กีฬาว่ายน้ำในโอลิมปิกฤดูร้อน 1952
การแข่งขันกีฬาว่ายน้ำในโอลิมปิกฤดูร้อน 1952 เป็นการแข่งขันว่ายน้ำโอลิมปิกที่จัดขึ้นในเฮลซิงกิ ประเทศฟินแลนด์ กำหนดแข่งขันระหว่างวันที่ 26 กรกฎาคม - 2 สิงหาคม พ.ศ. 2495
กีฬาว่ายน้ำในโอลิมปิกฤดูร้อน 1956
การแข่งขันกีฬาว่ายน้ำในโอลิมปิกฤดูร้อน 1956 เป็นการแข่งขันว่ายน้ำโอลิมปิกที่จัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่ 29 พฤศจิกายน - 7 ธันวาคม พ.ศ. 2499
กีฬาว่ายน้ำในโอลิมปิกฤดูร้อน 1960
การแข่งขันกีฬาว่ายน้ำในโอลิมปิกฤดูร้อน 1960 เป็นการแข่งขันว่ายน้ำโอลิมปิกที่จัดขึ้นในกรุงโรม ประเทศอิตาลี กำหนดแข่งขันระหว่างวันที่ 26 สิงหาคม - 3 กันยายน พ.ศ. 2503
ณชญาดา รุ่งสว่าง
ปาลิดา รุ่งพงศ์วัฒน์ (ชื่อเล่น: แพรวา) ชื่อเดิม ณชญาดา รุ่งสว่าง เกิดเมื่อวันอาทิตย์ที่ 6 มีนาคม พ.ศ. 2537 เป็นอดีตสมาชิกชูการ์ อายส์ สำเร็จการศึกษาที่ระดับมัธยมที่ โรงเรียนสารสาสน์วิเทศรังสิต และระดับอุดมศึกษาที่ คณะนิเทศศาสตร์ สาขาศิลปะการแสดง มหาวิทยาลัยกรุงเทพ หลักสูตรนานาชาติ
หลุน-อฺวี่
หลุน-อฺวี่ (; ) แปลว่า "ปกิณกคดี" เป็นคัมภีร์พื้นฐานของสำนักปรัชญาขงจื่อ เป็นคัมภีร์รวมบทสนทนาที่เหล่าศิษย์สำนักขงจื่อได้รวบรวมขึ้นหลังมรณกรรมของขงจื่อ หลุน-อฺวี่ ฉบับปัจจุบันแบ่งออกเป็น 20 เล่ม (แต่ละเล่มแบ่งออกเป็นบทย่อย ๆ หลายบท) ชื่อของแต่ละเล่มเรียกตามอักษรสองหรือสามตัวเแรกของบทที่หนึ่งในเล่มนั้น ๆ มิได้เป็นการตั้งชื่อเล่มเพื่อสื่อความหมายแต่อย่างใด
ข้อความส่วนมากในหลุน-อฺวี่ เป็นบันทึกการสนทนาระหว่างขงจื่อกับบุคคลต่าง ๆ ไม่ว่าจะเป็นลูกศิษย์ เจ้าเมือง ขุนนาง ผู้หลีกลี้สังคม นายด่าน หรือกระทั่งคนบ้า โดยขงจื่อมีบทบาทเป็นผู้สนทนาหลักซึ่งถ่ายทอดความคิดหรือคำสอนให้กับคู่สนทนา (มีอยู่ไม่กี่บทเท่านั้นที่ผู้สนทนาหลักไม่ใช่ขงจื่อ แต่เป็นศิษย์ซึ่งภายหลังได้รับยกย่องให้เป็นอาจารย์ในสำนัก เช่น เจิงจื่อ (曾子) กับ โหยวจื่อ (有子)
เมตตาธรรม （仁）รักผู้อื่น คือแก่นทฤษฎีของระบบความคิดของขงจื่อ อันเป็นมาตรฐานและอุดมการณ์สูงสุดทางคุณธรรม จริยธรรม การเมือง สังคมของขงจื่อ ทั้งยังสะท้อนถึงทัศนะเชิงปรัชญาของท่านด้วย ความหมายสำคัญสองประการของ "เมตตาธรรม" ที่ขงจื่อให้คำนิยามคือ "ผู้มีเมตตาย่อมรักผู้อื่น ควบคุมตนเอง" "ฟื้นฟูจริยธรรมคือเมตตาธรรม" ขงจื่อเรียกร้องผู้บริหารปกครอง "ให้ชาวบ้านทำในสิ่งที่พวกเขาได้ประโยชน์"
เนื่องจากหลุน-อฺวี่ มิได้มีการตั้งชื่อเล่มและจัดหมวดหมู่ในแต่ละบท การจัดหมวดหมู่ข้างล่างนี้จึงเป็นการจัดหมวดหมู่เพื่อความเข้าใจที่ง่ายขึ้นและสะดวกต่อการนำไปประยุกต์ใช้เท่านั้น วงเล็บตัวเลขข้างหน้าในแต่ละข้อ คือแหล่งที่มาในหลุน-อฺวี่ต้นฉบับ (เล่มที่/บทที่)
ฯลฯ
ฯลฯ
ฯลฯ
ฯลฯ
ฯลฯ
ฯลฯ
ฯลฯ
ฯลฯ
ธงรัฐอะแลสกา
ธงรัฐอะแลสกา เป็นธงพื้นหลังสีน้ำเงินเข้ม ประกอบด้วยดาวสีทอง 8 ดวง เรียงตัวกันตามกลุ่มดาวหมีใหญ่ โดยดาวเหนือ (ดวงที่อยู่มุมขวาบน) มีขนาดใหญ่กว่าดาวอีก 7 ดวงที่เหลือ
30 ปีก่อนอะแลสกาจะเป็นส่วนหนึ่งของสหรัฐอเมริกา ได้มีการจัดประกวดแบบธงประจำรัฐสำหรับเด็ก โดยแต่ละท้องถิ่นจะคัดเลือกแบบธงที่ดีที่สุด เพื่อมาตัดสินรอบสุดท้ายที่เมืองจูโน เมืองหลวงของอะแลสกา ซึ่งผู้ชนะเลิศได้แก่ จอห์น เบลล์ "เบนนี" เบนสัน เด็กชายวัย 13 ปีที่อาศัยอยู่สถานเลี้ยงเด็กกำพร้าในเมืองซีวาร์ด แบบธงของเขาประกอบด้วยพื้นหลังสีน้ำเงิน แทนท้องฟ้าและดอกฟอร์เก็ตมีนอต มีดาวสีทอง 7 ดวง เรียงตามกลุ่มดาวหมีใหญ่ แทนพลัง และมีดาวเหนืออีก 1 ดวง แทนการเป็นรัฐที่อยู่ทิศเหนือสุดของสหรัฐอเมริกา
ฝ่ายนิติบัญญัติของอะแลสกานำแบบธงไปใช้ในเดือนพฤษภาคม ค.ศ. 1927 และประกาศใช้ในเดือนกรกฎาคม ปีเดียวกัน ส่วนเบนนีได้รับรางวัลเป็นนาฬิกาทองคำที่สลักแบบธงของเขา และเงินรางวัลอีก 1,000 ดอลลาร์สหรัฐ ซึ่งเขาใช้เป็นทุนเรียนต่อด้านกลศาสตร์
ซุปกัมบิง
ซุปกัมบิง (มลายูและ) หรือ ซปกัมบิง () เป็นซุปเนื้อแพะที่พบทั่วไปในอาหารมาเลเซียและอาหารอินโดนีเซีย ใส่เนื้อแพะ มะเขือเทศ เซเลอรี หัวหอม ขิง แคนเดิลนัต และใบมะกรูด สีของซุปออกสีเหลือง ในอินโดนีเซียจะใส่เครื่องเทศ ส่วนผสมคล้ายกับซุปบุนตุตหรือซุปหางวัว นิยมใช้เนื้อแพะส่วนที่เป็นซี่โครง ถ้าใส่เครื่องในของหัวแพะ เรียก "ซุปเกอปาลากัมบิง" ซึ่งจะใส่ทั้งลิ้น หู ปาก เนื้อ ตา และบางครั้งใส่สมองด้วย
ในอินโดนีเซีย อาหารนี้เป็นที่นิยมทั่วไป แต่มีความเกี่ยวข้องกับอาหารมลายูและอาหารเบอตาวีที่พบทั่วไปในชวา ชาวชวานิยมนำเนื้อแพะไปปรุงเป็นตงเซ็งหรือกูไลแบบชวามากกว่า ในเทศกาลอีดิลอัฎฮา ซุปกัมบิงเป็นที่นิยมรับประทานคู่ไปกับกูไลและสะเต๊ะแพะ ในมาเลเซีย ซุปกัมบิงได้รับอิทธิพลจากอาหารของกลุ่มชาติพันธุ์มลายูและอินเดียซึ่งใช้เครื่องเทศ
วัดกะพังสุรินทร์
วัดกะพังสุรินทร์ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ปัจจุบันมีพระพรหมจริยาจารย์ (สงัด ปญฺญาวุโธ) (เจ้าคณะใหญ่หนใต้) เป็นเจ้าอาวาส
วัดกะพังสุรินทร์ สร้างเมื่อปี พ.ศ. 2440 โดยมีเจ้าเส เป็นผู้บริจาคที่ดินสร้างวัด ได้รับวิสุงคามสีมาเมื่อวันที่ 2 กันยายน พ.ศ. 2480 และผูกพัทธสีมาเมื่อวันที่ 4 พฤษภาคม พ.ศ. 2490 พื้นที่ตั้งวัดเป็นที่ราบ ภายในวัดมีพระอุโบสถ ซึ่งเป็นสถาปัตยกรรมท้องถิ่นภาคใต้ เสาไม้ฝาก่ออิฐถือปูน หลังคาหน้าจั่วต่างๆ ระดับสองชั้น ซึ่งกรมศิลปากรได้ขึ้นทะเบียนเป็นโบราณสถานเมื่อวันที 17 มีนาคม พ.ศ. 2542 วัดกะพังสุรินทร์เป็นที่ตั้งโรงเรียนพระปริยัติธรรมสหประชาสรรค์ และศูนย์ศึกษาพระพุทธศาสนาวันอาทิตย์ เจ้าอาวาสรูปแรกคือ พระครูวิเชียร ปัจจุบันมีพระพรหมจริยาจารย์ (สงัด ปญฺญาวุโธ) เป็นเจ้าอาวาสและดำรงตำแหน่งเจ้าคณะใหญ่หนใต้ พระราชวรากร (สงบ วรเสรี) เป็นรองเจ้าอาวาส และดำรงตำแหน่งเจ้าคณะจังหวัดตรัง
ภายในวัดมีพระอุโบสถเป็นสถาปัตยกรรมท้องถิ่นภาคใต้ เสาไม้ฝาก่ออิฐถือปูน หลังคาหน้าจั่วต่างๆ ระดับสองชั้น กว้าง 9.50 เมตร ยาว 15.40 เมตร วัดได้รับพระราชทานวิสุงคามสีมาเมื่อวันที่ 2 กันยายน พ.ศ.2480 เขตวิสุงคามสีมา กว้าง 24 เมตร ยาว 36 เมตร อุโบสถถูกสร้างขึ้นในสมัยพระอธิการแย้มเป็นเจ้าอาวาส และสร้างเรื่อยมาจนถึงพระอธิการเพื่อม ผูกพัทธสีมาเมื่อวันที่ 4 พฤษภาคม พ.ศ. 2490 ตรงกับวันอาทิตย์ ขึ้น 15 ค่ำ เดือน 6 ปีกุน (ปีนี้เป็นอธิกมาส) โครงสร้างเสาไม้ ฝาผนังหล่อปูน หลังคา 2 ชั้น มุงกระเบื้องปูนชนิด 4 เหลี่ยม ต่อมาชำรุดไปตามกาลเวลา ซึ่งในปี พ.ศ. 2525 จัดการบูรณะเสียใหม่ในส่วนหลังคาในสมัยพระพรหมจริยาจารย์ (ครั้งดำรงสมณศกดิ์ที่พระปิฎกคุณาภรณ์) เป็นเจ้าอาวาส พ.ศ.2525 รูปทรงยังคงรูปเดิมไว้ กระเบื้องหลังคาเปลี่ยนเป็นกระเบื้องลอนเล็กใช้มาจนถึงปัจจุบัน เพราะความเก่าแก่มานาน กรมศิลปากรจึงขึ้นทะเบียนเป็นโบราณสถานเมื่อวันที่ 17 มีนาคม พ.ศ. 2542 มีพื้นที่ 1 งาน 94 ตารางวา
ศาลาการเปรียญ กว้าง 11 เมตร ยาว 18 เมตร สร้างเมื่อ พ.ศ.2495 สมัยพระอธิการเพื่อม เป็นเจ้าอาวาส โครงสร้างคอนกรีตเสริมเหล็ก ใช้งานมาเป็นเวลาหลายปีจนชำรุดไปตามสภาพ ต่อมาภายหลังสมัยพระพรหมจริยาจารย์ เป็นเจ้าอาวาส รื้อออกสร้างใหม่ในนามเดิม กว้าง 17 เมตร ยาว 28 เมตร เป็นอาคาร 2 ชั้น
สาธารณรัฐประชาชน
สาธารณรัฐประชาชน () คือคำที่ใช้เรียกประเทศที่ปกครองด้วยระบอบสาธารณรัฐ เดิมคำนี้มีที่มาจากลัทธิอิงสามัญชน (populism) แต่ภายหลังการสถาปนาสหภาพโซเวียต คำนี้ก็ถูกใช้เรียกประเทศที่ปกครองด้วยระบอบคอมมิวนิสต์ อย่างไรก็ตาม คำว่า "สาธารณรัฐประชาชน" ไม่ได้จำกัดเฉพาะประเทศคอมมิวนิสต์เท่านั้น แต่ยังใช้ได้กับประเทศที่มีประวัติศาสตร์เกี่ยวข้องกับประชาชน
สื่อริษยา
สื่อริษยา เป็นละครโทรทัศน์ไทยที่ออกอากาศในปีพ.ศ. 2558 ผลิตโดย เอ็กแซ็กท์ - ซีเนริโอ และ บริษัท รีไมน์ จำกัด (Remind) โดยมี ปรารถนา บรรจงสร้าง เป็นผู้จัด กำกับการแสดงโดย รอน บรรจงสร้าง นำแสดงโดย ปิยธิดา มิตรธีรโรจน์, วิลลี่ แมคอินทอช, ลัลณ์ลลิน เตจะสา เวศซ์, ภาคิน คำวิลัยศักดิ์, ชลวิทย์ มีทองคำ, หทัยภัทร สมรรถวิทยาเวช และนักแสดงอื่นๆ อีกมากมาย ออกอากาศทุกวันจันทร์-อังคาร เวลา 20.20-22.20 น. ทางช่องวัน ตั้งแต่วันที่ 17 มีนาคม - 12 พฤษภาคม พ.ศ. 2558 (งดออกอากาศละครเฉพาะคืนวันจันทร์ที่ 13–อังคารที่ 14 เมษายน 2558 เนื่องจากตรงกับเทศกาลสงกรานต์ ทางสถานีนำเสนอรายการพิเศษ ONE THEATRE เสนอภาพยนตร์เรื่อง Handcock และเรื่อง Jack and Jill ในเวลา 20:20–22:20 น. แทน)
แต่เดิมแผนงานของละครเรื่องนี้จะใช้ชื่อว่า บันไดดาว และต่อมาได้เปลี่ยนชื่อ รวมถึงบวงสรวงเปิดกล้องถ่ายทำละครในชื่อ เล่ห์รักกลลวง ก่อนที่จะเปลี่ยนมาใช้ชื่อ สื่อริษยา ในช่วงที่ใกล้จะออกอากาศในที่สุด
สยามดารา สตาร์ อวอร์ด 2015
เข้าชิงสาขานักแสดงนำหญิงยอดเยี่ยม
ประเภทละครโทรทัศน์
ปิยธิดา มิตรธีรโรจน์
จูบีต
จูบีท (; ) เป็นเกมชุดประเภทดนตรีของบริษัทโคนามิ ประเทศญี่ปุ่น โดยตัวเกมนั้นผู้เล่นจะต้องทำการกดปุ่มที่มีสัญญาณภาพปรากฏบนปุ่มซึ่งสอดคล้องกับจังหวะของเพลง ซึ่งเปิดตัวอย่างเป็นทางการในวันที่ 24 กรกฎาคม พ.ศ.2551 ปัจจุบันเกมนี้มีจำนวนภาครวมทั้งสิ้น 6 ภาค และนอกจากนี้ยังมีการพัฒนาให้เล่นได้ในสมารท์โฟนและแท็บเล็ตโดยใช้ชื่อว่า "จูบีทพลัส" () สำหรับในแอปสโตร์และกูเกิลเพลย์ประเทศญี่ปุ่น และ "จูคบีท" () สำหรับในแอปสโตร์ประเทศสหรัฐอเมริกา อีกด้วย
ในเกมจะมีปุ่มด้วยกันทั้งหมด 16 ปุ่ม ซึ่งถูกจัดเรียงในลักษณะ 4 X 4 โดยในการเล่นเกมผู้เล่นจะต้องทำการกดปุ่มที่มีสัญญาณภาพหรือที่ในเกมเรียกว่าโน้ตปรากฏขึ้นตามจังหวะของเพลง โดยโน้ตดังกล่าวโดยมากจะมีคำว่า "Touch" ปรากฏอยู่ด้วย หากผู้เล่นกดปุ่มดังกล่าวได้ถูกจังหวะหรือผิดพลาดเพียงเล็กน้อย โน้ตของปุ่มนั้นจะมีการเปลี่ยนเป็นสีโทนสว่างและได้คะแนน แต่ถ้าหากกดไม่ตรงจังหวะหรือไม่กดเลย โน้ตของปุ่มนั้นจะเปลี่ยนเป็นสีดำพร้อมทั้งวงกลมสีแดงเข้มและได้คะแนนเพียงเล็กน้อยหรือไม่ได้คะแนนเลยตามลำดับ นอกจากนี้หากโน้ตมีรูปสามเหลี่ยมพร้อมทั้งเส้นสีน้ำเงินพาดกลางปุ่มนั้นซ้อนขึ้นมาพร้อมกับโน้ตแบบปกติ ผู้เล่นจะต้องทำการกดปุ่มนั้นค้างไว้จนกว่ารูปสามเหลี่ยมที่เป็นปลายทางของเส้นสีน้ำเงินนั้นจะมาซ้อนทับในปุ่มนั้นจึงจะได้คะแนน
การประเมินผลในเกมนี้ใช้รูปแบบของคะแนนรวมซึ่งมีคะแนนเต็ม 1,000,000 คะแนน โดยแบ่งออกเป็น 2 ส่วน คือ
ส่วนของคะแนนที่ได้จากโน้ต มีคะแนนเต็ม 900,000 คะแนน โดยคำนวณจากสูตรดังนี้
คะแนนที่ได้จากโน้ต = (900,000 / จำนวนโน้ตทั้งหมดในเพลงนั้น) X ( P + (G X 0.7) + (O X 0.4) + (B X 0.1) )
โดยที่
ส่วนของคะแนนโบนัส มีคะแนนเต็ม 100,000 คะแนน โคยคำนวณจากสูตรดังนี้
คะแนนโบนัส = 100,000 X ค่าโบนัสเคาน์เตอร์
โดยที่ค่าโบนัสเคาน์เตอร์ที่ได้จะมาจากความแม่นยำของการกดโน้ต"รายตัว"ในเพลงนั้น ดังนี้
ซึ่งค่าดังกล่าวจะเก็บสะสมระหว่างเล่น และเมื่อรวมกันแล้วจะเก็บได้สูงสุดที่ 1 โดย"ตัดส่วนที่เกินออก" โดยสามารถสังเกตได้จากสีพื้นหลังของปุ่มทั้ง 16 ที่มีความสว่างมากขึ้นเพียงเล็กน้อยหากเก็บค่าดังกล่าวได้เต็มแล้ว
เว็บไซต์ทางการ(ญี่ปุ่น)
กระดานสนทนาเกี่ยวกับจูบีท
ริก ไรออร์แดน
ริชาร์ด รัสเซิล "ริก" ไรออร์แดน (เกิดเมื่อวันที่ 5 มิถุนายน พ.ศ. 2507) เป็นนักเขียนชาวอเมริกันซึ่งเป็นที่รู้จักกันดีจากการเขียนนวนิยายชุด"เพอร์ซีย์ แจ็กสัน" เขาได้ร่วมวางโครงเรื่องนวนิยายชุดปริศนาสมบัติอัจฉริยะ และเป็นผู้เขียนหนังสือผจญค่ายกลกระดูก ซึ่งเป็นหนังสือเล่มแรกในชุด ในปีพ.ศ. 2555 ริกได้แต่งนวนิยายเกี่ยวกับเทพเจ้าอียิปต์โบราณ ในชื่อชุด"The Kane Chronicles" และในปีพ.ศ. 2557 เขาได้แต่งนวนิยายชุด"The Heroes of Olympus" ซึ่งเป็นภาคต่อของนวนิยายชุดเพอร์ซีย์ แจ็กสัน ซึ่งมีเนื้อเรื่องเกี่ยวกับเทพปกรณัมโรมันและกรีก
ซามบะ
ซามบะ (, ) เป็นศิลปะการต่อสู้จากรัสเซีย คำว่า Sambo มาจากคำว่า "SAMozashchita Bez Oruzhiya" (แปลว่า "การป้องกันตัวโดยไม่ใช้อาวุธ") ซามบะได้รับการพัฒนาขึ้นในช่วงต้นคริสต์ทศวรรษ 1920 โดยวิคตอร์ สปีรีโดนอฟ และวาซีลี โอเชปคอฟ โดยทั้งคู่ได้ผสมผสานศิลปะการต่อสู้หลายแขนง เช่น ยูโด, ยิวยิตสู, มวยปล้ำ เพื่อใช้ฝึกทหารในกองทัพแดง ต่อมาในปี ค.ศ. 1938 อะนาโตลี ฮาร์ลัมปีเยฟ ลูกศิษย์ของโอเชปคอฟ ได้พัฒนาซามบะให้เป็นกีฬาการต่อสู้ ซามบะจึงมี 3 แขนงคือ Sport, Combat และ Freestyle องค์กรที่ทำหน้าที่ดูแลและจัดการแข่งขันซามบะคือ สหพันธ์ซามบะระหว่างประเทศ (FIAS)
แมคลาเรน
แมคลาเรน ฮอนด้า () ทีมรถแข่งฟอร์มูลาวันชื่อดังจากประเทศอังกฤษ
ทีมแมคลาเรนก่อตั้งขึ้นเมื่อปี 2506 โดยนักแข่งระดับแชมป์และนักออกแบบรถชาว
นิวซีแลนด์ บรู๊ซ แมคลาเรน ซึ่งเขาสามารถคว้าแชมป์สนามแรกให?้กับทีมเมื่อปี 2511 ในศึกเบลเยี่ยมกรังด์ปรีซ์และถือได้ว่าเป็นการคว้าแชมปครั้งสุดท้ายในชีวิตเพราะ
หลังจากนั้นบรู๊ซก็ได้เสียชีวิตในระหว่างทดสอบรถของทีมเมื่อปี 2513
หลังจากนั้น เท็ดดี้ เมเยอร์ พี่ชายของ ทิมมี่ เมเยอร์ อดีตเพื่อนร่วมทีม
ของบรู๊ซซึ่งเสียชีวิตระหว่างทดสอบรถเช่นเดียวกันได้เข้าเทคโอเวอร์ทีม ต่อมาในปี 2524 ทีมแมคลาเรนได้ทำการรวมทีมกับ โปรเจ็กต์ วัน เรซซิ่ง ของ รอน เดนนิส
เอออนเซนเตอร์
เอออนเซ็นเตอร์ () (อาคาร 200 อิสท์ แรนโดลสตรีท หรืออาคารเอโมโคในชื่อเดิม คือ ตึกระฟ้าสมัยใหม่แห่งหนึ่งในเมืองชิคาโก รัฐอิลลินอยส์ สหรัฐอเมริกา ได้รับการออกแบบโดยบริษัทสถาปนิก เอ็ดเวิร์ด ดูเรล สโตน (Edward Durell Stone) และหุ้นส่วน เพอร์กินส์แอนด์วิล (Perkins and Will) สร้างเสร็จสมบูรณ์ใน ค.ศ. 1974 ในชื่อ "อาคารสแตนดาร์ดออย" ด้วยพื้นที่ 83 ชั้น และความสูง 346 เมตร (1,136 ฟุต) อาคารแห่งนี้มีความสูงที่สุดอันดับ 3 ในเมืองชิคาโก ตามหลังตึกวิลลิสทาวเวอร์และทรัมพ์อินเตอร์เนชันแนลโฮเต็ลแอนด์ทาวเวอร์
ตัวอาคารถูกบริหารโดยโจนส์ แลงจ์ ลาแซล ซึ่งมีสำนักงานใหญ่ภายในอาคารด้วย เอออนเซนเตอร์เดิมเป็นสำนักงานใหญ่ของเอออนและเอโมโค แต่ปัจจุบันมีเพียงการดำเนินงานของเอออนที่ยังคงมีสำนักงานใหญ่ที่นี่ ด้านการออกแบบมีความคล้ายคลึงกับตึกเฟิสต์คะเนเดียนเพลซ (ตึกที่สูงที่สุดในแคนาดา) ในเมืองโทรอนโต แคนาดา ความแตกต่างหลักมีเพียงตำแหน่งของหน้าต่างภายนอกเท่านั้น
จะเป็นจะตาย
"จะเป็นจะตาย" เป็นซิงเกิลของวงดนตรี สวีตมัลเล็ต ประพันธ์เนื้อร้องโดย ดุลยเกียรติ เลิศสุวรรณกุล, ปัณฑพล ประสารราชกิจ, ดนัย ธงสินธุศักดิ์ แต่งทำนองโดย สวีตมัลเล็ต, ปัณฑพล ประสารราชกิจ และเรียบเรียงโดย สวีตมัลเล็ต, Ae Boom Boom Cash ออกจำหน่ายในวันที่ 7 มีนาคม พ.ศ. 2556
มิวสิกวีดีโอเพลง "จะเป็นจะตาย" ถ่ายทำกันที่ร้านชื่อ Buddy Boys’ Diner ร้านเท่ๆสไตล์อเมริกัน โดยนางเอกมิวสิกวิดีโอนี้ คือ น้องเกศ GND มาร่วมแสดงด้วย ส่วนใหญ่ในเอ็มวีจะเห็นเป็นการ์ตูน
เพลง "จะเป็นจะตาย" ติดอันดับสูงสุดที่ 14 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 เมษายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กี่พรุ่งนี้
"กี่พรุ่งนี้" เป็นซิงเกิลของวงดนตรีโปเตโต้ ประพันธ์เนื้อร้องโดย เหมือนเพชร อำมะระ, พัฒน์ชัย ภักดีสู่สุข แต่งทำนองโดย พัฒน์ชัย ภักดีสู่สุข และเรียบเรียงโดย ทีฆทัศน์ ทวิอารยกุล, ปิยวัฒน์ อนุกูล, กานต์ อ่ำสุพรรณ, เกียรติยศ มาลาทอง
เนื้อหาเพลงได้พูดถึงความเสียใจ ความผิดหวัง ความเศร้า ทุกคนรู้อยู่แล้วว่าเดี๋ยวมันก็ผ่านไป แต่มันจะผ่านไปเมื่อไร ? จะเป็นวันพรุ่งนี้ หรือต้องรออีกกี่พรุ่งนี้ น้ำตาจึงจะหยุดไหล
เพลง "กี่พรุ่งนี้" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เธอยัง
"เธอยัง..." เป็นซิงเกิลของวงดนตรีโปเตโต้ ในอัลบั้ม "HUMAN" (พ.ศ. 2554) อัลบั้มชุดที่ 6 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย โปเตโต้ ออกจำหน่ายในวันที่ 26 มกราคม พ.ศ. 2554
เพลง "เธอยัง..." ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 27 กุมภาพันธ์ พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฮู้ฮู (เพลงโปเตโต้)
"ฮู้ฮู" เป็นซิงเกิลของวงดนตรีโปเตโต้ ประพันธ์เนื้อร้องโดย เหมือนเพชร อำมะระ แต่งทำนองโดย พัฒน์ชัย ภักดีสู่สุข และเรียบเรียงโดย ทีฆทัศน์ ทวิอารยกุล, ปิยวัฒน์ อนุกูล, กานต์ อ่ำสุพรรณ, เกียรติยศ มาลาทอง ออกจำหน่ายในวันที่ 14 กุมภาพันธ์ พ.ศ. 2556
เพลงนี้ได้พูดถึงเวลาเจอปัญหามันก็เหมือนกับตอนที่เร­าอยู่ในที่มืด พอพบทางออกหรือเห็นแสงสว่างนิดนึงก็พร้อมจ­ะพุ่งออกไปหามัน ทั้ง ๆ ที่เราก็ไม่รู้เลยว่า ออกไปแล้วมันจะเจออะไร
เพลงนี้ได้ถูกนำมาใช้เป็นเพลงประกอบโฆษณาเครื่องดื่ม โค๊ก ชุด ซัมเมอร์ซ่า ในปี พ.ศ. 2556 ซึ่งมี โจอี้ บอย มาร่วมร้องท่อนแร็พให้ด้วย
มิวสิควิดีโอเพลง ฮู้ฮู เผยแพร่ครั้งแรกในวันที่ 7 มีนาคม พ.ศ. 2556 ได้สื่อถึงเบื้องลึกของมนุษย์ทุกคนในโลกใบนี้ต้องมีด้านมืดของตัวเองอยู่บ้าง และมีขีดจำกัดของความอดทนวันหนึ่งที่ถึงจุดระเบิดทนไม่ไหวก็ต้องหาทางระบายออก ซึ่งในมิวสิคฯนี้ได้นำเสนอในด้านชีวิตของศิลปิน ชีวิตสาวโรงงาน ชีวิตของนักเรียน และชีวิตของพนักงานออฟฟิต ซึ่งทุกคนต้องมีหน้าที่ที่ต้องรับผิดชอบและมีความกดดันแตกต่างกันไป งานนี้สมาชิกวงทั้งสี่ยกมืออาสาเล่นกันเอง โดยพื้นฐานของพวกเราวงโปเตโต้มีความยิ้มแย้ม แจ่มใสกันอยู่แล้ว มีเสียงหัวเราะ มีความสนุกสนาน ไม่ได้หม่นหมอง หรือทุกข์ใจ เพลงเศร้าเราก็มีนะ แต่ลึก ๆ แล้วเราแฮปปี้กัน
เพลง ฮู้ ฮู ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 มีนาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
แชร์ (เพลงโปเตโต้)
"แชร์ (Share)" เป็นซิงเกิลของวงดนตรีโปเตโต้ ในอัลบั้ม "Circle" ในปี พ.ศ. 2551 อัลบั้มชุดที่ 5 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย POTATO / NY - Q ออกจำหน่ายในวันที่ 11 มีนาคม พ.ศ. 2552
เพลง "แชร์ (Share)" ได้อันดับ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 13 เมษายน พ.ศ. 2552 โดยวัดจากการออกอากาศของคลื่นวิทยุในกรุงเทพมหานครและปริมณฑล
เพลง "แชร์" ถูกขับร้องใหม่โดยวงโปเตโต้ อีกครั้ง โดยใช้ชื่อเพลงว่า "Share (2gether)" และมีแพท วงเคลียร์ จากค่ายจีนี่เรคอร์ดส โดยเพลงนี้ถูกรวมในอัลบั้ม "The taste of the Potato" ในปี พ.ศ. 2552
ไม่รู้จะอธิบายยังไง
"ไม่รู้จะอธิบายยังไง" เป็นซิงเกิลของวงดนตรีโปเตโต้ ในอัลบั้ม "Human" อัลบั้มชุดที่ 6 ของวง ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย โปเตโต้ ออกจำหน่ายในวันที่ 24 พฤศจิกายน พ.ศ. 2553
อับดุลลาฮี อิสซา
อับดุลลาฮี อิสซา โมฮามุด (, (เกิด พ.ศ. 2464 - เสียชีวิต มีนาคม พ.ศ. 2531) เป็นนักการเมืองชาวโซมาลี เขาดำรงตำแหน่งนายกรัฐมนตรีโซมาเลียในช่วงดินแดนในภาวะทรัสตีโซมาเลีย ตั้งแต่ 29 กุมภาพันธ์ พ.ศ. 2499 ถึง 1 กรกฎาคม พ.ศ. 2503
อับดิฮาคิม โมฮามุด ฮาจี-ฟากี
อับดิฮาคิม โมฮามุด ฮาจี-ฟากี (, ) หรือรู้จักกันในนาม อับดิฮาคิม โมฮามุด ฟากี เป็นนักการทูตและนักการเมืองชาวโซมาลี เขาเคยดำรงตำแหน่งรองนายกรัฐมนตรีโซมาเลีย 1 สมัย และรัฐมนตรีว่าการกระทรวงกลาโหม 2 สมัย
ความพิการทางการเรียน
ความบกพร่องทางการเรียนรู้ () เป็นการจำแนกซึ่งรวมการทำหน้าที่หลายบริเวณซึ่งบุคคลเรียนในลักษณะปกติได้ยาก ปกติไม่ทราบว่าเกิดจากปัจจัยใด
ปัจจัยที่ไม่ทราบ คือ ความผิดปกติซึ่งมีผลต่อความสามารถรับและประมวลสารสนเทศของสมอง ความผิดปกตินี้อาจเป็นปัญหาแก่บุคคลในการเรียนเร็วเท่าหรือวิธีเดียวกับผู้ที่ไม่ได้รับผลจากความพิการทางการเรียน บุคคลที่มีความพิการทางการเรียนมีปัญหาในการดำเนินทักษะบางอย่างหรือทำภารกิจให้สำเร็จหากปล่อยให้หาวิธีการเองหรือสอนในวิธีอนุรักษ์
ปัจเจกบุคคลที่มีความพิการทางการเรียนสามารถเผชิญความท้าทายเอกลักษณ์เฉพาะซึ่งมักแพร่หลายตลอดอายุขัย ขึ้นอยู่กับประเภทและความรุนแรงของความพิการ อาจใช้การรักษาและเทคโนโลยีปัจจุบันช่วยให้ปัจเจกบุคคลเรียนยุทธศาสตร์ซึ่งจะส่งเสริมความสำเร็จในอนาคต การรักษาบางอย่างค่อนข้างเรียบง่าย ขณะที่บางอย่างซับซ้อนยุ่งยาก เทคโนโลยีปัจจุบันอาจต้องอาศัยการฝึกนักเรียนให้เป็นการสนับสนุนห้องเรียนอย่างมีประสิทธิภาพ ครู บิดามารดาและโรงเรียนสามารถสร้างแผนร่วมกันซึ่งปรับการรักษาและการปรับตัวให้เหมาะเพื่อช่วยปัจเจกบุคคลให้กลายเป็นผู้เรียนอิสระสำเร็จ นักจิตวิทยาโรงเรียนและวิชาชีพมีคุณสมบัติอื่นมักช่วยออกแบบการรักษาและการประสานการดำเนินการรักษากับครูและบิดามารดา การสนับสนุนทางสังคมอาจพัฒนาการเรียนแก่นักเรียนที่มีความพิการทางการเรียน
ไก่ (เพลงอารักษ์ อมรศุภศิริ)
"ไก่" เป็นเพลงซิงเกิลของ เป้ อารักษ์ อมรศุภศิริ ในปี พ.ศ. 2555 จากอัลบั้ม "อารักษ์ & เดอะปีศาจแบนด์" ผลิตออกจำหน่ายเมื่อวันที่ 9 สิงหาคม พ.ศ. 2555
ที่มาของเพลงเป็นเพลงที่แต่งขึ้นจากการตีความมุมมองการ­มองโลกในแบบของ "ไก่" ที่ "เป้" ได้แต่งขึ้นจากเรื่องจริงที่ได้เจอมากับตั­วเอง จากการที่มีโอกาสได้เดินทางไปต่างจังหวัดบ­่อย ๆ และพบว่าคนส่วนมากมักจะเลี้ยง "ไก่" ไว้เพื่อกิน "ไข่" โดยให้เหตุผลว่ามันประหยัด ! แต่เมื่อวันหนึ่งที่ "ไก่" ตัวนั้นไม่สามารถออกไข่ได้แล้วคนเลี้ยงจะท­ำอย่างไรกับมัน ? และคำตอบที่ "เป้" ได้รับจากคนเลี้ยงไก่นี้เองก็เป็นที่มาของ­แรงบันดาลใจในการแต่งเพลง "ไก่"
ด้านเนื้อหาของเพลงเกี่ยวกับ มุมมองในแบบไก่ ๆ เขายังใส่ลูกเล่นเป็นเสียงร้องของไก่ให้เข­้ากับจังหวะริฟกีต้าร์เพื่อเพิ่มความสนุกส­นานเฮฮาให้กับเพลงอีกด้วย สุดท้ายแล้วจุดจบของ "ไก่" ที่ออกไข่ไม่ได้
พระวิสุทธิวงศาจารย์ (วิเชียร อโนมคุโณ)
พระวิสุทธิวงศาจารย์ (วิเชียร อโนมคุโณ) (นามเดิม:วิเชียร เรืองขจร) เป็นพระราชาคณะเจ้าคณะรองฝ่ายมหานิกาย ปัจจุบันดำรงตำแหน่งกรรมการมหาเถรสมาคม เจ้าคณะใหญ่หนเหนือ และรองเจ้าอาวาสวัดปากน้ำ ภาษีเจริญ
พระวิสุทธิวงศาจารย์ (วิเชียร อโนมคุโณ) เดิมชื่อ วิเชียร เรืองขจร เกิดวันอาทิตย์ ที่ 7 พฤศจิกายน พ.ศ. 2480 ปีฉลู ขึ้น 4 ค่ำ เดือน 12 บ้านบางพลับ ตำบลบางพลับ อำเภอสองพี่น้อง จังหวัดสุพรรณบุรี บรรพชาเป็นสามเณรเมื่อวันที่ 21 มิถุนายน พ.ศ. 2494 ณ วัดดงตาล ตำบลบางพลับ อำเภอสองพี่น้อง จังหวัดสุพรรณบุรี โดยมี พระครูอุภัยภาดารักษ์ วัดสองพี่น้อง เป็นพระอุปัชฌาย์ ต่อมาอุปสมบทเมื่อวันที่ 4 พฤษภาคม พ.ศ. 2500 ณ วัดปากน้ำ เขตภาษีเจริญ กรุงเทพมหานคร โดยมีพระธีรสารมุนี วัดอัปสรสวรรค์ เขตภาษีเจริญ กรุงเทพมหานคร เป็นพระอุปัชฌาย์
คิดเหมือนกันหรือเปล่า
"คิดเหมือนกันหรือเปล่า" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2554 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์
เนื้อหาของเพลงได้พูดถึงความรู้สึกพิเ­ศษที่เกิดขึ้นกับคน ๆ หนึ่ง ที่ไม่ว่าจะเป็นรอยยิ้ม คำพูด ล้วนแต่ทำให้รู้สึกหวั่นไหว เหมือนทุกอย่างถูกสะกดไปด้วยเธอคนนี้ จนเราอยากรู้ว่าในความคิดของเธอนั้น "คิดเหมือนกันหรือเปล่า" หรือเป็นเพียงเราที่รู้สึกไปฝ่ายเดียว
เพลงนี้ยังแสดงถึงเอกลักษณ์ของ 25 hours ได้เป็นอย่างดี ไม่ว่าจะเป็นจังหวะ เสียงประสาน ซาวด์แบบ Vintage อีกทั้งยังมีลูกเล่นของเสียงเคาะ Woodblock ที่เพิ่มเติมเข้าไปอีกด้วย
เพลง "คิดเหมือนกันหรือเปล่า" ได้อันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 2 ตุลาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พระพรหมเมธาจารย์ (คณิศร์ เขมวํโส)
พระพรหมเมธาจารย์ (คณิศร์ เขมวํโส) เป็นพระราชาคณะเจ้าคณะรองฝ่ายธรรมยุติกนิกาย ปัจจุบันดำรงตำแหน่งกรรมการมหาเถรสมาคม และเจ้าอาวาสวัดบุรณศิริมาตยาราม
พระพรหมเมธาจารย์ (คณิศร์ เขมวํโส) ปธ.9 นักธรรมเอก เกิดเมื่อวันที่ 22 ตุลาคม พ.ศ. 2471 ได้เข้าบรรพชาเป็นสามเณรเมื่อวันที่ 7 พฤศจิกายน พ.ศ. 2480 และได้เข้าพิธีอุปสมบทเป็นพระภิกษุสงฆ์ในพุทธศาสนา เมื่อปีพ.ศ. 2493 ได้รับฉายาจากพระอุปัชฌาย์ว่า"เขมวํโส"ปัจจุบันได้ดำรงตำแหน่ง กรรมการมหาเถรสมาคม คณะผู้ตรวจข้อสอบระดับประโยคเอก บาลีสนามหลวงวัดสามพระยาวรวิหาร และเป็นเจ้าอาวาสวัดบุรณศิริมาตยาราม
1-โพรพานอล
1-โพรพานอล (1-Propanol) หรือ โพรพาน-1-ออล (Propan-1-ol) หรือโพรพิลแอลกอฮอล์ (Propyl alcohol) เป็นแอลกอฮอล์ชนิดหนึ่งที่ประกอบด้วยคาร์บอนสามอะตอมในหนึ่งโมเลกุลประกอบด้วยหมู่ไฮดรอกซิลที่ปลาย แอลกอฮอล์ชนิดนี้ใส ไม่มีสี ติดไฟได้ มีสมบัติทางเคมีเช่นเดียวกับแอลกอฮอล์ทั่วไปคือ สามารถฟอกสีโบรมีนได้ สามารถทำปฏิกิริยากับกรดอะซิติกเกิดเป็นโพรพิลอะซิเตต โดยอาศัยกรดซัลฟิวริกเป็นตัวเร่งปฏิกิริยา
1-โพรพานอลเตรียมได้ โดยอาศัยปฏิกิริยาเติมไฮโดรเจนของโพรพิโอนัลดีไฮด์ ซึ่งโพรพิโอนัลดีไฮด์เตรียมได้จากปฏิกิริยาไฮโดรฟอร์มิเลชันของเอทิลีน กับคาร์บอนมอนอกไซด์ และ ไฮโดรเจน ในสภาวะที่มีตัวเร่งปฏิกิริยา
1-โพรพานอลสามารถใช้เป็นเชื้อเพลิงสำหรับเครื่องยนต์สันดาปภายในได้ โดยมีค่าเลขออกเทนที่ 118 และดัชนีต่อต้านการน็อก (Anti-Knock Index) ที่ 108